**VÝZVA NA PREDKLADANIE PONÚK**

**Komunitné centrum – Popudinské Močidľany**

Kód ITMS2014 + 312061Q884

Obec Popudinské Močidľany, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) Vás žiada o predloženie ponuky v zmysle § 117 ZVO na nižšie špecifikovaný predmet zákazky **„** **Komunitné centrum – Popudinské Močidľany“.**

1. Identifikácia verejného obstarávateľa:
Verejný obstarávateľ v zmysle § 7 ods. 1 písm. b) zákona
Názov verejného obstarávateľa: Obec Popudinské Močidľany
Sídlo: Popudinské Močidľany 56, 908 61 Popudinské Močidľany
Štatutárny zástupca: Mgr. Dana Žúrková, starostka obce
IČO: 00 309 834
DIČ: 2021093855
IČ DPH: nie je platca DPH
Tel.: +421 905417584
E-mail: starosta@popudinskemocidlany.sk
Internetová stránka: [www.popudinskemocidlany.sk](http://www.popudinskemocidlany.sk)
Bankové spojenie: Prima banka Slovensko, a.s.
Číslo účtu.: SK10 5600 0000 0026 8110 60041
2. Miesto predloženia/doručenia ponuky: poštou, osobne na adresu: VOLUMA SK, s.r.o., Cesta na Senec 2/A, 821 04 Bratislava, kancelária č. 2 na 1. poschodí alebo mailom na adresu: mariasulekova@agenturavo.sk
3. **Kontaktná osoba na prevzatie ponuky:** Mária Šuleková.
4. **Predmet zákazky:**Názov zákazky: Komunitné centrum – Popudinské Močidľany
Stručný opis predmetu zákazky:

*Členenie stavby:*- objekt komunitného centra,
- prípojka vody z jestvujúcej studne,
- prípojka NN
- prípojka splaškovej kanalizácie do žumpy,
- spevnené ploch, sadové a parkové úpravy,
- oplotenie

Predmetom zákazky je výstavba komunitného centra v Popudinských Močidľanoch.

Pozemok je upravený po odstránenom rodinnom dome. Komunitné centrum bude jednopodlažný voľne stojaci objekt so šikmou sedlovou strechou. Objekt je osadený bočnou fasádou rovnobežne s JZ hranicou pozemku vo vzdialenosti 0,23m v pôdorysnej stope po pôvodnom rodinnom dome.

Objekt bude zastrešený sedlovou strechou. Vstup do objektu bude od ulice zo severozápadnej strany. Predpolie objektu z časti tvorí zámková dlažba (prístupový chodník), ostatnú časť predpolia tvorí trávnatá plocha s výsadbou stromov a kríkov.

Terasa bude orientovaná do dvora. Nové oplotenie pozemku bude prevedené po časti obvodu pozemku pletivovým plotom, (v=2,00m). Podlahy sú riešené keramickou dlažbou, okná budú z plastových profilov, dvere na báze dreva – laminátové. Sanitárne priestory budú obložené keramickými obkladačkami. Budova bude zateplená

Kontaktným zatepľovacím systémom. Podrobný opis predmetu zákazky je uvedený
v neoddeliteľnej prílohe tejto výzvy, PD, sprievodnej a techbnickej správe a výkaz výmer.

Ak sa súťažné podklady a ich prílohy odvolávajú na konkrétnu značku, typ alebo výrobcu, platí odkaz “alebo ekvivalentný”. Ekvivalentný produkt musí spĺňať minimálne kritéria na stavebno-fyzikálne, statické, konštrukčné, záručné, funkčné a estetické požiadavky podľa zákonných predpisov a noriem, podľa ktorých je stavebný objekt navrhnutý. Pripúšťa a akceptuje sa ekvivalent iného výrobcu, výrobného postupu, značky v rovnakej alebo vyššej kvalite. Uchádzač doplní konkrétny názov/značku v rámci položiek kde je uvedený údaj „...“ Uvedený doplnený návrh uchádzača v opise položky musí byť v súlade s projektovou dokumentáciou alebo ekvivalentný.

Podrobný opis predmetu zákazky je súčasťou tejto výzvy v prílohách, ktoré obsahujú výkaz výmer, techické správy, sprivodné správy a projektovú dokumentáciu.

1. **Typ zmluvy, ktorá bude výsledkom verejného obstarávania:**

Zmluva o dielo:

1. Verejný obstarávateľ predkladá v prílohe návrh zmluvy. Zhotoviteľ sa zaväzuje strpieť výkon kontroly/auditu/overovania súvisiaceho s uskutočňovaním stavebných prác počas platnosti a účinnosti zmluvy o poskytnutí nenávratného finančného príspevku medzi poskytovateľom NFP a verejným obstarávateľom (konečným prijímateľom pomoci) a oprávneným osobám poskytne všetku potrebnú súčinnosť". Úspešný uchádzač k zmluve o dielo predloží doklad o zapísaní v registri partnerov verejného sektora , ak mu zákon č. 315/2016 Z.z. o registri partnerov verejného sektora túto povinnosť ukladá. V opačnom prípade predloží čestné vyhlásenie, že nespĺňa podmienky na zápis do registra partnerov verejného sektora. Úspešný uchádzač bude mailom vyzvaný na uzatvorenie Zmluvy o dielo.

Zhotoviteľ / úspešný uchádzač / sa zmluvne zaviaže, že pri plnení zmluvy zamestná podľa zákona č. 311/2001 Z.z. /zákonník práce/ minimálne dve osoby spĺňajúce kumulatívne nasledovné predpoklady:

a) patrí k marginalizovanej rómskej komunite, a zároveň

b) je nezamestnaná, pričom uprednostnená bude dlhodobo nezamestnaná osoba.

Zhotoviteľ /úspešný uchádzač / splnenie povinnosti zamestnať minimálne dve osoby , spĺňajúce predpoklady podľa bodu 6 písm. a) a b) tejto výzvy, preukáže objednávateľovi predložením dokumentov preukazujúcich jej splnenie (napr. pracovná zmluva, dohoda o vykonaní práce a podobne, vrátane čestných prehlásení uchádzačov o zamestnanie, potvrdenia z príslušného úradu práce a súhlasov uchádzačov o zamestnanie so spracovaním osobných údajov) a to najneskôr ku dňu prevzatia staveniska. Nesplnenie tohto záväzku bude objednávateľ považovať za závažné porušenie zmluvných podmienok.

1. **Predpokladaná hodnota zákazky:** 149 229,60 EUR bez DPH
2. **Miesto a termín dodania predmetu zákazky:** Obec Popudinské Močidľany ( p.č. 83/1-5)
3. **Lehota trvania zmluvy:** 24 mesiacov odo dňa prevzatia staveniska.
4. **Súťažné podklady k výzve na predloženie cenovej ponuky:** súťažné dokumenty sú dostupné priamo a úplné bez obmedzení či poplatkov na webovom sídle obce.
5. **Financovanie predmetu zákazky:** predmet zákazky bude financovaný zo zdrojov EÚ, ŠR a vlastné zdroje , Operačný program Ľudské zdroje, Kód výzvy: OPLZ-PO6-SC613-2017-2, štátny rozpočet a vlastné zdroje.
6. **Lehota na predloženie ponuky:** 21.06.2019 čas: 11:00 h.
7. **Spôsob predloženia ponuky:** poštou, osobne alebo mailom.
8. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**  Verejný obstarávateľ najskôr vyhodnotí z predložených ponúk uchádzačov splnenie podmienok účasti a požiadaviek verejného obstarávateľa na predmet zákazky. Jediným kritériom na vyhodnotenie ponúk je najnižšia celková cena za dodanie predmetu zákazky v EUR s DPH, zaokrúhlená matematicky na 2 desatinné miesta. Poradie uchádzačov sa určí vyhodnocovaním ponúk, a to porovnaním výšky ponúknutých cien za dodanie predmetu zákazky, vyjadrených v EUR s DPH, uvedených v jednotlivých ponukách uchádzačov. Úspešný uchádzač bude vyhodnotený uchádzač, ktorý predloží najnižšiu celkovú cenu v EUR s DPH. Poradie ostatných uchádzačov sa zostaví podľa predložených ponúk vzostupne od 2 po x, kde x je počet uchádzačov, ktorí predložili ponuku. Po vyhodnotení ponúk verejný obstarávateľ oznámi všetkým uchádzačom, ktorých ponuky sa vyhodnocovali výsledok vyhodnotenia ponúk, vrátane poradia uchádzačov. Úspešnému uchádzačovi verejný obstarávateľ oznámi, že jeho ponuku prijíma. Neúspešnému uchádzačovi verejný obstarávateľ oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk zadávateľ uvedie aj identifikáciu úspešného uchádzača, informáciu o charakteristikách a výhodách prijatej ponuky.
9. **Pokyny na vypracovanie ponuky:**

Uchádzač predloží ponuku v  jednom vyhotovení. Ponuky sa predkladajú v štátnom jazyku Cenová ponuka a ďaľšie doklady a dokumenty uchádzača so sídlom mimo územia Slovenskej republiky musia byť predložené v pôvodnom jazyku a súčasne musia byť úradne preložené do štátneho jazyka okrem dokladov v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

V prípade predloženia ponuky v elektronickej podobe je potrebné do predmetu mailu uviesť heslo: „Komunitné centrum – Popudinské Močidľany“. Cenová ponuka a ďaľšie doklady a dokumenty uchádzača musia byť podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača, následne oskenované a doručené v lehote na predkladanie ponúk ako prílohu mailu vo formáte pdf. Verejný obstarávateľ doporučuje uvedenú prílohu, prípadne viac príloh zaheslovať a sprístupniť zaslané súbory (napr. zaslaním mailu s prístupovým heslom súboru alebo súborov) presne v termíne a čase na otváranie ponúk na emailovú adresu **mariasulekova@agenturavo.sk** , alebo osobne, alebo poštou, alebo kuriérom v listinnej podobe.

V prípade predloženia ponuky v listinnej podobe uchádzač doručí ponuku osobne, poštou alebo kuriérom v uzatvorenom obale na adresu VOLUMA SK, s.r.o., Cesta na Senec 2/A, 821 04 Bratislava s označením odosielateľa, prijímateľa a heslom: „Komunitné centrum - PM“. Cenová ponuka a ďaľšie doklady a dokumenty uchádzača musia byť podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača.

Verejný obstarávateľ neumožňuje variantné riešenia.

Verejný obstarávateľ požaduje, aby ponuka obsahovala nasledovné doklady a údaje:

* 1. **Identifikačné údaje uchádzača:** (obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu a pod.) s uvedením predmetu zákazky na ktorú sa ponuka predkladá.
	2. **Fotokópia dokladu o oprávnení usktočňovať stavebé práce** v prípade, ak nie je verejne dostupných databázach. Ak je dostupný nie je potrebné predkladať. ( napr. Obchodný register SR, Zoznam hospodárskych subjektov ÚVO a pod.)
	3. **Návrh uchádzača na plnenie kritéria na vyhodnotenie ponúk** (príloha č. 1, ktorá je neoddeliteľnou súčasťou tejto výzvy).
	4. **Podpísaný Návrh Zmluvy o dielo** (príloha č. 2, ktorá je neoddeliteľnou súčasťou tejto výzvy) + harmonogram stavebných prác
	5. **Vyplnený výkaz výmer (rozpočet uchádzača)**
	6. **Čestné vyhlásenie uchádzača** o neuložení zákazu účasti vo verejnom obstarávaní podľa prílohy č. 3.
1. **Otváranie ponúk:** 21.06.2019 čas: 12:00 h, VOLUMA SK, s.r.o., Cesta na Senec 2/A,
821 04 Bratislava, dvere č. 2 na 1. poschodí.
2. **Postup pri otváraní ponúk:** verejný obstarávateľ umožňuje uchádzačom, ktorí predložili ponuky v lehote na predkladanie ponúk, účasť na otváraní ponúk. Každú ponuku verejný obstarávateľ označí poradovým číslom v tom poradí, v akom bola predložená. Verejný obstarávateľ overí neporušenosť ponúk, ponuky otvorí, zverejní obchodné mená, sídla alebo miesta podnikania všetkých uchádzačov a ich návrhy na plnenie kritéria, ktoré sa dajú vyjadriť číslom, určeného verejným obstarávateľom. Ostatné údaje uvedené v ponukách sa nezverejňujú. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.
3. **Lehota viazanosti ponúk**: 27.12.2019
4. **Osoby určené pre styk so záujemcami a uchádzačmi:** Mária Šuleková osoba poverená starostom obce, tel.č. +421 905711533, email: mariasulekova@agentutravo.sk
5. **Ďalšie informácie verejného obstarávateľa:**
* Verejný obstarávateľ si vyhradzuje právo zrušiť zadanie zákazky ak mu nebola doručená ani jedna ponuka, alebo ak ponuka úspešného uchádzača presiahne predpokladanú hodnotu zákazky,
* verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu z toho zmluvného vzťahu medzi verejným obstarávateľom a úspešným uchádzačom a  výsledky administratívnej finančnej kontroly zo strany Poskytovateľa nenávratného finančného príspevku neumožňujú financovanie výdavkov vzniknutých z tohto obstarávania.

**Prílohy:**

* Príloha č. 1 – Návrh na plnenie kritéria
* Príloha č. 2 – Návrh zmluvy o dielo
* Príloha č. 3 – Čestné vyhlásenie uchádzača o neuložení zákazu účasti vo verejnom obstarávaní
* Príloha č. 4 - Výkaz-výmer
* Príloha č. 5 – PD + technické správy

Dátum: 10.06.2019

Mária Šuleková
poverená osoba starostkou obce

**Príloha č. 1**

**NÁVRH NA PLNENIE KRITÉRIA**

**Verejný obstarávateľ:**Obec Popudinské Močidľany, Popudinské Močidľany 56, 908 61 Popudinské Močidľany

**Názov predmetu zákazky**:Komunitné centrum – Popudinské Močidľany

Obchodné meno, adresa alebo sídlo uchádzača:. ...................................................................

...................................................................................................................................................

IČO: .............................................

Tel, Fax, e-mail ………………………………………………………………………………………

|  |  |
| --- | --- |
| Celková cena v EUR bez DPHza celý predmet zákazky  | ................ EUR |
| Hodnota 20% DPH v EUR: | ................ EUR |
| **Celková cena diela v EUR vrátane DPH**  | ................ EURslovom: |

V prípade ak uchádzač nie je plátca DPH, hodnotu 20% DPH nepripočíta a uvedie, že nie je plátca DPH.

V ...................................... dňa: .............................

 ....................................................

 Odtlačok pečiatky a
 podpis štatutárneho zástupcu

**Príloha č. 2**

**NÁVRH ZMLUVY O DIELO**

**„Komunitné centrum – Popudinské Močidľany”**

**ITMS2014+312061Q884**

**Kód výzvy: OPLZ-PO6-SC613-2017-2**

uzavretá v súlade s ust. § 566 a nasl. Zákona č. 513/1991 Zb. Obchodný zákonník v znení neskorších predpisov

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I. Zmluvné strany:**

|  |  |
| --- | --- |
| Obchodné meno:  |  |
| Sídlo:  |  |
| IČO:  |  |
| DIČ:  |  |
| Zápis v obchodnom registri:  |  |
| V zastúpení:  |  |
| Bankové spojenie:  |  |
| Číslo účtu:  |  |
| Tel.:  |  |
| Email:  |  |

(ďalej len ako „**Zhotoviteľ“)**

a

**Obec Popudinské Močidľany**

Sídlo: Obecný úrad Popudinské Močidľany 56, 908 61 Popudinské Močidľany

Štatutárny zástupca: Mgr. Dana Žúrková, starostka obce

IČO: 00 309 834

DIČ:

IČ DPH:

Tel.:

E-mail:

Internetová stránka: www.cary.sk

Bankové spojenie:

IBAN:

(ďalej len ako „**Objednávateľ**“)

(ďalej spoločne aj ako „zmluvné strany“, jednotlivo aj ako „zmluvná strana“.)

**II.**

**Predmet zmluvy**

### Predmetom tejto Zmluvy je záväzok zhotoviteľa v rozsahu, spôsobom a za podmienok dohodnutých v tejto Zmluve vykonať dielo „Komunitné centrum – Popudinské Močidľany ”(ďalej len „*dielo*“) a záväzok objednávateľa riadne vykonané dielo prevziať a zaplatiť za jeho vykonanie zhotoviteľovi dohodnutú cenu.

1. Zhotoviteľ sa zaväzuje vykonať dielo vo vlastnom mene, na svoje náklady a na vlastné nebezpečenstvo, v súlade s rozpočtom v cenovej ponuke predloženej do zadania zákazky s nízkou hodnotou s názvom: „Komunitné centrum – Popudinské Močidľany**”** zverejnená na webovom sídle partnerskej dohody, projektovej dokumentácie, technickej a sprievodnej správy, pričom je predložený rozpočet v ponuke prvoradý.

Zhotoviteľ prehlasuje, že sa oboznámil s rozsahom a povahou diela, sú mu známe technické, kvalitatívne a iné podmienky potrebné k realizácii diela a disponuje takými kapacitami a odbornými znalosťami, ktoré sú na riadne vykonanie diela potrebné. Zhotoviteľ bude pri plnení predmetu Zmluvy postupovať s odbornou starostlivosťou.

**III.**

**Miesto a čas vykonania diela**

1. Zhotoviteľ sa zaväzuje vykonať pre objednávateľa dielo v požadovanom rozsahu a kvalite a odovzdať dielo objednávateľovi v dohodnutom čase a mieste.
2. Miesto vykonávania diela: Obec Popudinské Močidľany.
3. Termíny realizácie diela:
	1. začiatok realizácie: do 10 pracovných dní odo dňa odovzdania a prevzatia

 staveniska

* 1. dokončenie realizácie: do 24 mesiacov odo dňa prevzatia staveniska.
1. Zhotoviteľ sa zaväzuje realizovať dielo podľa harmonogramu stavebných prác, ktorý tvorí prílohu č. 2 tejto Zmluvy. V prípade, ak zhotoviteľ riadne vykoná dielo pred termínom špecifikovaným v bode 3.2. tohto článku, bude objednávateľ povinný takto vykonané dielo prevziať.
2. Zhotoviteľ je povinný bez zbytočného odkladu, najneskôr však tri pracovné dni po vzniku akejkoľvek udalosti, ktorá bráni alebo sťažuje vykonanávanie diela s dôsledkom hrozby omeškania s odovzdaním diela v termíne podľa bodu 3.2. tohto článku, písomne informovať objednávateľa o tejto skutočnosti, a to záznamom v stavebnom denníku a prostredníctvom elektronickej pošty na adresu**:** starosta@popudinskemocidlany.sk

**IV.**

**Cena za dielo**

1. Cena za dielo je stanovená na základe výsledku verejného obstarávania a podľa zákona NR SR č. 18/l996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Cena diela predstavuje:

**Cena bez DPH: ……………………..EUR**

**DPH vo výške 20%: ……………………. EUR**

**Cena s DPH: ……………………..EUR**

 (slovom): ………………………………………………00/100 EUR

1. Cena diela je zhodná s cenou diela, ktorú predložil zhotoviteľ v postavení uchádzača vo svojej ponuke v rámci procesu verejného obstarávania.
2. Cena za dielo dohodnutá zmluvnými stranami podľa bodu 2 tohto článku Zmluvy je konečná a v celom rozsahu zahŕňa všetky náklady a réžie súvisiace s realizáciou diela , ktoré vyplývajú pre zhotoviteľa z tejto Zmluvy (napr. zriadenie staveniska, zriadenie uzávierok, územné a prevádzkové vplyvy, odvoz a likvidácia vzniknutého odpadu).

**V.**

**Platobné podmienky**

1. Objednávateľ neposkytuje zálohu ani preddavok na vykonanie diela.
2. Zhotoviteľ je oprávnený vystaviť faktúru za ukončené stavebné práce na základe súpisu skutočne vykonaných prác a dodávok odsúhlasený stavebným dozorom a zaevidovaný v stavebnom denníku.
3. Faktúra na úhradu bude vystavená v piatich vyhotoveniach. Prílohou faktúry bude súpis vykonaných prác a dodávok a zisťovací protokol, vrátane príslušných dokladov o cenách, vážnych lístkov a úhrade poplatku za uloženie odpadu, podpísaný oprávnenou osobou zhotoviteľa, stavebným dozorom a technickým dozorom, ktorí svojimi podpismi zaručujú, že fakturované stavebné práce boli skutočne realizované v prvom rade podľa rozpočtu v ponuke a pomocnej projektovej dokumentácie a ocenené položkou zo schváleného rozpočtu. Jednotlivé položky v prílohách sa nebudú uvádzať kumulovane, ale položkovite sa uvedú v jednotkových množstvách a jednotkových cenách. Povinnými prílohami konečnej faktúry sú protokol o odovzdaní a prevzatí diela.
4. Faktúra bude uhrádzaná formou bezhotovostného platobného styku.
5. Lehota splatnosti faktúry je 30 dní odo dňa doručenia faktúry objednávateľovi. Zmluvné strany vzájomne konštatujú, že dohoda o lehote splatnosti podľa tohto bodu Zmluvy nie je v hrubom nepomere k právam a povinnostiam zhotoviteľa zo záväzkového vzťahu založeného touto zmluvou.
6. Faktúra musí spĺňať náležitosti daňového dokladu v zmysle § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov.
7. V prípade, že faktúra nebude obsahovať náležitosti uvedené v tejto Zmluve, objednávateľ bude oprávnený takto vystavenú faktúru vrátiť zhotoviteľovi na doplnenie. V takom prípade začne nová lehota splatnosti plynúť doručením opravenej faktúry objednávateľovi.
8. Zhotoviteľ berie na vedomie, že dielo bude financované zo štrukturálnych fondov Európskej únie na základe zmluvy o poskytnutí Nenávratného finančného príspevku (ďalej len **„NFP“**) uzavretej medzi objednávateľom a Poskytovateľom pomoci.

1. Zmluvné strany berú na vedomie, že cena za dielo bude hradená na základe Zmluvy o poskytnutí NFP a faktúra bude zaplatená zhotoviteľovi po pripísaní NFP na účet objednávateľa. Zmluvné strany sa ďalej dohodli, že objednávateľ nie je po uplynutí lehoty splatnosti faktúry pre účely uplatnenia úrokov z omeškania v omeškaní s jej úhradou zhotoviteľovi, ak mu v lehote splatnosti faktúry neboli na účet poskytovateľom NFP pripísané finančné prostriedky podľa prvej vety.

**VI.**

**Podmienky vykonania diela**

1. Zhotoviteľ bude objednávateľom vyzvaný formou e-mailu zaslaného na adresu …………………….. na prevzatie staveniska. Objednávateľ vyzve zhotoviteľa na prevzatie staveniska do **piatich** pracovných dní odo dňa nadobudnutia účinnosti tejto Zmluvy, pričom zhotoviteľ je povinný prevziať stavenisko v termíne uvedenom vo výzve. Odovzdanie staveniska sa vykoná zápisom do stavebného denníka.
2. O odovzdaní staveniska spíšu zmluvné strany Protokol o odovzdaní staveniska, v ktorom objednávateľ uvedie  osobu zodpovednú za stavebný dozor. Súčasťou Protokolu o odovzdaní staveniska budú všetky doklady a rozhodnutia, ktoré sú potrebné pre vykonanie diela.
3. V prípade omeškania objednávateľa s odovzdaním staveniska zhotoviteľovi, nie je zhotoviteľ v omeškaní s plnením svojho záväzku, a to o počet dní omeškania objednávateľa s odovzdaním staveniska.
4. Zhotoviteľ je povinný najneskôr tri dni po prevzatí staveniska odovzdať objednávateľovi zoznam riadiacich pracovníkov.
5. Zhotoviteľ zodpovedá za ochranu priestoru staveniska, za jeho zabezpečenie proti krádežiam, proti nepriaznivým poveternostným vplyvom, za vhodné oplotenie, označenie výstražnými tabuľami a výstražnými páskami, ako aj za škody vzniknuté porušením svojich povinností, tak na majetku objednávateľa, ako aj tretích osôb, a to podľa § 373 a nasl. Obchodného zákonníka.
6. Pri užívaní ciest a komunikácií určených na príjazd na stavenisko je zhotoviteľ povinný plniť povinnosti, vyplývajúce zo všeobecne záväzných právnych predpisov, ako aj z interných predpisov objednávateľa a zodpovedá za ich prípadné porušenie a vzniknutú škodu.
7. Zhotoviteľ zodpovedá za poriadok na stavenisku a stavbe, za správne uskladnenie materiálov a konštrukcií, za prípadné znečistenie komunikácii, ktoré bude používať pri vykonávaní diela a za dodržiavanie nočného a nedeľného pokoja. Zhotoviteľ sa ďalej zaväzuje v súlade s bodom 25 tohto článku na svoje náklady odstrániť odpad, ktorý je výsledkom jeho činnosti pri vykonávaní diela, a to najneskôr do predloženia faktúry.
8. Zhotoviteľ je pri realizácii diela povinný dodržiavať predpisy a opatrenia na zabezpečenie bezpečnosti a ochrany zdravia pri práci, na ochranu životného prostredia, ako aj protipožiarne opatrenia vyplývajúce z povahy vykonávanej práce. Za ich prípadné porušenie a vzniknutú škodu zodpovedá zhotoviteľ v plnom rozsahu.
9. Zhotoviteľ zabezpečí zameranie podzemných inžinierskych sietí, povolenie na zabratie verejného priestranstva, zvláštne užívanie verejných komunikácií a verejnej zelene, zameranie stavby po jej realizácii a dokumentáciu skutočného vyhotovenia stavby v troch vyhotoveniach.

10a. Zhotoviteľ sa zaväzuje strpieť výkon kontroly/auditu/overovania súvisiaceho s uskutočnením stavby počas platnosti a účinnosti Zmluvy o poskytnutí nenávratného finančného príspevku medzi príslušným riadiacim orgánom a verejným obstarávateľom (konečným prijímateľom pomoci) a *oprávneným osobám* poskytne všetku potrebnú súčinnosť".

*Oprávnené osoby* na výkon kontroly/auditu/overovania sú najmä:

- Poskytovateľ nenávratného finančného príspevku a ním poverené osoby,

- Útvar následnej finančnej kontroly a nimi poverené osoby;

- Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

- Orgán auditu, jeho spolupracujúce orgány a nimi poverené osoby,

- Splnomocnení zástupcovia Európskej Komisie a Európskeho dvora audítorov,

- Osoby prizvané orgánmi v súlade s príslušnými právnymi predpismi SR a ES.

1. Zhotoviteľ sa zaväzuje, že pri vykonávaní diela budú použité len výrobky bez nárokov tretích osôb. Zhotoviteľ je na vykonanie diela povinný použiť iba stavebné výrobky, ktoré sú podľa osobitných predpisov vhodné na použitie v stavbe na zamýšľaný účel, a to podľa ust. § 43f zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len **„*stavebný zákon*“**).
2. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými **minimálne tri pracovné dni vopred**. V prípade, ak je to vzhľadom na technologické podmienky vykonávania diela potrebné, vyzve zhotoviteľ objednávateľa na kontrolu prác pred termínom uvedeným v predchádzajúcej vete. Zároveň je zhotoviteľ povinný zhotoviť fotodokumentáciu celého postupu prác, ktoré majú byť zakryté alebo sa stanú neprístupnými. Ak objednávateľ nevykoná kontrolu týchto prác, je zhotoviteľ oprávnený pokračovať vo vykonávaní diela. V prípade, že objednávateľ bude dodatočne požadovať odkrytie týchto prác, je zhotoviteľ povinný odkrytie vykonať, a to na náklady objednávateľa. Pokiaľ sa pri dodatočnej kontrole zistí, že práce neboli riadne vykonané, toto odkrytie bude vykonané na náklady zhotoviteľa. V prípade rozporu o kvalite a rozsahu vykonania stavebných prác, zhotoviteľ požiada o písomné stanovisko projektanta a stavebný dozor.
3. Kontrolu prác za objednávateľa budú vykonávať oprávnené osoby objednávateľa, a to technický dozor objednávateľa, stavebný dozor, príp. projektant.
4. Zhotoviteľ je k preberaciemu konaniu povinný predložiť platné certifikáty, osvedčenia o zhode, osvedčenia o kvalite, osvedčenia o akosti od slovenských skúšobní od všetkých použitých tých výrobkov a zariadení, ktoré si to vyžadujú. Zhotoviteľ je ďalej povinný zabezpečiť potrebné skúšky a merania v zmysle platných právnych predpisov a technických noriem ako aj doklady o uskladnení odpadov.
5. Zhotoviteľ je povinný odo dňa odovzdania staveniska viesť stavebný denník v súlade s § 46d stavebného zákona. Stavebný denník s dvomi prepismi bude obsahovať všetky skutočnosti, ktoré sa stali na stavenisku, najmä údaje o stavebných prácach, o vykonaní štátneho stavebného dozoru, štátneho dozoru, dozoru projektanta nad vykonaním stavby, autorského dozoru a o iných činnostiach ovplyvňujúcich stavebné práce a priebeh stavby. Stavebný denník počas vykonávania diela musí byť neustále na stavbe trvale prístupný, a to až do skončenia stavebných prác a odovzdania diela bez vád a nedorobkov.
6. Objednávateľ je oprávnený sledovať obsah stavebného denníka a k zápisom pripojiť svoje stanovisko. Ak stavebný dozor objednávateľa so záznamom zhotoviteľa nesúhlasí, je povinný pripojiť k zápisu svoje vyjadrenie do troch dní. V opačnom prípade sa predpokladá, že s jeho zápisom súhlasí. To isté platí pre námietky zhotoviteľa voči zápisom objednávateľa. Objednávateľ má právo robiť si zo stavebného denníka fotokópie. Okrem stavbyvedúceho a stavebného a autorského dozoru má právo vykonávať zápisy v stavebnom denníku zástupca projektanta a autorský dozor.
7. Za celý priebeh výstavby, za odborné a včasné vykonanie diela podľa tejto Zmluvy a za vedenie stavebného denníka je za zhotoviteľa zodpovedný stavbyvedúci: .......................... číslo osvedčenia: ......................
8. Koordinátora bezpečnosti stavby podľa nariadenia vlády č. 396/2006 Z.z. o minimálnych bezpečnostných a zdravotných požiadavkách na stavenisko bude vykonávať: .....................
9. Stavebný dozor za objednávateľa bude vykonávať .........................................................................
10. V prípade, ak dôjde k zmene osoby stavbyvedúceho alebo koordinátora bezpečnosti stavby, zhotoviteľ je povinný oznámiť túto skutočnosť objednávateľovi bez zbytočného odkladu, najneskôr do troch pracovných dní odo dňa, keď uvedená zmena nastala.
11. Zmeny odsúhlasenej projektovej dokumentácie je zhotoviteľ oprávnený vykonať iba na základe záväzného stanoviska projektanta, autorského dozoru, stavebného dozoru a technického dozoru investora, a to tak, aby tieto zmeny nemali vplyv na cenu diela.
12. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou a predloženie dokladov o úspešnom vykonaní týchto skúšok. Vykonanie skúšok podľa tohto bodu zabezpečí zhotoviteľ.
13. Zhotoviteľ bude informovať objednávateľa o stave rozpracovaného diela na pravidelných kontrolných dňoch za účasti všetkých zainteresovaných zložiek, ktoré bude zvolávať oprávnená osoba objednávateľa minimálne raz za 7 dní, resp. podľa osobitnej požiadavky.
14. Zhotoviteľ sa zaväzuje zabezpečiť, že stavebný odpad z miesta realizácie diela bude znovu použitý, recyklovaný, spracovaný alebo uložený environmentálnym spôsobom, o čom predloží zhotoviteľ objednávateľovi **doklad do 14 dní od vzniku odpadu**. Doklad musí obsahovať množstvo vyvezeného odpadu, spôsob jeho spracovania, ako aj položkovite uvedené náklady s tým spojené. V prípade, ak má dôjsť k výmene materiálov, ktoré by mohli byť opätovne použité resp. aj na iné objekty zhotoviteľ vyzve objednávateľa, aby určil zápisom v stavebnom denníku spôsob s ich ďalším nakladaním.
15. Zhotoviteľ je povinný byť poistený počas celej doby vykonávania diela.
16. V prípade zámeru realizovať časť zákazky so subdodávateľom je zhotoviteľ povinný písomne informovať objednávateľa do **piatich pracovných dní** odo dňa uzatvorenia zmluvy so subdodávateľom o jeho nástupe na realizáciu diela.

**26.** Zhotoviteľ sa zaväzuje, že pri plnení zmluvy zamestná podľa zákona č. 311/2001 Z.z. /zákonník práce/ minimálne dve osoby, spĺňajúce kumulatívne nasledovné predpoklady:
a) patrí k marginalizovanej rómskej komunite, a zároveň
b) je nezamestnaná, pričom uprednostnená bude dlhodobo nezamestnaná osoba.

Zhotoviteľ splnenie povinnosti zamestnať minimálne dve osoby, spĺňajúce predpoklady podľa písm. a) a b) vyššie, preukáže objednávateľovi predložením dokumentov preukazujúcich jej splnenie (napr. pracovná zmluva, dohoda o vykonaní práce a podobne, vrátane čestných prehlásení uchádzačov o zamestnanie, potvrdenia z príslušného úradu práce a súhlasov uchádzačov o zamestnanie so spracovaním osobných údajov) a to najneskôr ku dňu prevzatia staveniska. Nesplnenie tohto záväzku bude objednávateľ považovať za závažné porušenie zmluvných podmienok.

**VII.**

**Odovzdanie a prevzatie diela**

1. Zhotoviteľ je povinný objednávateľovi písomne oznámiť **najmenej päť dní vopred** pripravenosť diela na jeho odovzdanie a prevzatie. Na základe tohto oznámenia si zmluvné strany dohodnú časový postup preberacieho konania.
2. Zhotoviteľ je povinný najneskôr ku dňu začatia preberacieho konania predložiť objednávateľovi všetky doklady, ktoré mal objednávateľovi priebežne odovzdávať, ak ich neodovzdal už skôr, a to najmä:
	1. stavebné denníky,
	2. atesty o požiarnej odolnosti použitých materiálov a výrobkov podľa ich umiestnenia v stavbe,
	3. osvedčenia o akosti použitých konštrukcií a materiálov,
	4. doklady o preukázaní zhody výrobkov pre stavbu,
	5. opis a zdôvodnenie vykonaných odchýlok od projektu stavby, overeného v stavebných konaniach, alebo pri povoľovaní zmien stavby pred dokončením,
	6. projekt skutočného vyhotovenia stavby so zakreslenými zmenami potvrdené zhotoviteľom v dvoch vyhotoveniach.
3. Objednávateľ si vyhradzuje právo neprevziať dielo, ktoré má vady a nedorobky, alebo ak zhotoviteľ nedoložil všetky doklady uvedené v bode 2 tohto článku.
4. O odovzdaní a prevzatí diela vyhotovia zmluvné strany protokol. Protokol o odovzdaní a prevzatí diela bude obsahovať najmä vyhodnotenie akosti vykonaného diela, zoznam odovzdaných dokladov, konkrétny a podrobný súpis zistených vád a nedorobkov, vrátane dohôd, opatrení a lehôt na ich odstránenie. Obsahom protokolu o odovzdaní a prevzatí diela bude vyhlásenie objednávateľa, či dielo alebo jeho časť preberá. V prípade, ak objednávateľ dielo alebo jeho časť nepreberie, bude súčasťou protokolu o odovzdaní a prevzatí diela uvedenie dôvodov, pre ktoré dielo alebo jeho časť neprebral.
5. Zhotoviteľ je pri preberacom konaní povinný zabezpečiť stavenisko tak, aby objednávateľ mohol vykonané dielo riadne prevziať a užívať. Stavenisko je zhotoviteľ povinný úplne **vypratať do 10 dní odo dňa protokolárneho odovzdania** diela okrem zariadení, nutných na odstránenie prípadných vád a nedorobkov.
6. Objednávateľ je oprávnený odmietnuť prevzatie diela v prípade, ak dielo nie je dodané v súlade so zmluvnými podmienkami alebo má závažné vady a nedorobky, ktoré bránia bezpečnému a plynulému užívaniu diela, a to až do ich odstránenia.

**VIII.**

**Zodpovednosť za vady a záručná doba**

1. Zhotoviteľ zodpovedá za to, že dielo bude vykonané v súlade s podmienkami tejto Zmluvy, podľa technických noriem, rozpočtu, projektovej dokumentácie a všeobecne záväzných právnych predpisov účinných na území Slovenskej republiky a že počas záručnej doby bude mať vlastnosti dohodnuté v tejto Zmluve.
2. Dielo má vady, ak nie je v súlade s podmienkami stanovenými v článku VIII. bod 1 tejto Zmluvy, a ak nezodpovedá podmienkam uvedeným v Oznámení.
3. Záručná doba diela **je 5 rokov a začne plynúť** po odstránení poslednej vady a nedorobku uvedenej v Protokole o odovzdaní a prevzatí diela. U zariadení a dodávok, u ktorých bol vydaný záručný list výrobcom, sa záruka riadi týmto záručným listom.
4. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
5. Zhotoviteľ zodpovedá za vady, ktoré má dielo v čase jeho odovzdania objednávateľovi. Zhotoviteľ zodpovedá aj za vady diela vzniknuté po odovzdaní diela, ak boli spôsobené porušením jeho povinnosti.
6. Objednávateľ je povinný oznámiť vadu (ďalej len **„*reklamácia*“**) bezodkladne po jej zistení. zhotoviteľ je povinný do troch pracovných dní odo dňa nahlásenia reklamácie podľa tohto bodu rozhodnúť o oprávnenosti resp. neoprávnenosti reklamácie a svoje rozhodnutie bezodkladne oznámiť objednávateľovi.
7. Počas plynutia záručnej doby sa zhotoviteľ zaväzuje vady, vrátane kontrol kvality, označené v oprávnenej reklamácii objednávateľa, bezplatne odstrániť **do 20 dní odo dňa** oznámenia reklamácie, ak sa zmluvné strany nedohodnú inak. Iný termín odstránenia vád si zmluvné strany dohodnú písomne.
8. V prípade, že zhotoviteľ oznámené (reklamované) vady neodstráni lehote podľa bodu 7 tohto článku napriek tomu, že ich oprávnenosť uznal je objednávateľ oprávnený dať ich odstrániť tretej osobe na náklady zhotoviteľa.

**IX.**

**Sankcie**

1. V prípade omeškania zhotoviteľa s odovzdaním diela alebo jeho časti v termíne podľa článku III. tejto Zmluvy je zhotoviteľ povinný zaplatiť objednávateľovi zmluvnú pokutu vo **výške 0,05 % z celkovej ceny** diela za každý deň omeškania. Zaplatením zmluvnej pokuty nie je dotknuté právo objednávateľa na náhradu škody a odstúpenie od Zmluvy.
2. Zmluvné strany sa dohodli, že v prípade porušenia povinnosti zhotoviteľa odstrániť riadne a včas vady a nedorobky uvedené v Protokole o odovzdaní a prevzatí diela, v prípade porušenia

povinnosti zhotoviteľa odstrániť vady uplatnené objednávateľom v záručnej dobe v lehote podľa čl. VIII bod 7 tejto Zmluvy a v prípade nevypratania staveniska v lehote podľa čl. VII. bod 5 tejto Zmluvy je zhotoviteľ povinný zaplatiť objednávateľovi zmluvnú pokutu **vo výške 500,00 €** za každý začatý deň omeškania, a to až do odstránenia týchto vád alebo vypratania staveniska.

1. V prípade nedodržania termínu splatnosti jednotlivých faktúr má zhotoviteľ právo na úrok z omeškania vo **výške 0,05% z dlžnej sumy** za každý začatý deň omeškania okrem prípadu podľa čl. V, bod 11 tejto zmluvy.
2. Ak zhotoviteľ neoprávnene odmietne prevziať stavenisko, objednávateľ si môže u zhotoviteľa uplatniť zmluvnú pokutu vo výške 100,-€ za každý začatý deň omeškania s jeho prevzatím.

**X.**

**Osobitné ustanovenia**

1. Táto zmluva zaniká :

ak sa nestane účinnou v súlade s článkom XIII bod 1 tejto Zmluvy ani do 12 mesiacov od nadobudnutia jej platnosti,

* 1. písomnou dohodou zmluvných strán, a to ku dňu uvedenému v dohode,
	2. jednostranným odstúpením od zmluvy strany objednávateľa, ak:
	3. zhotoviteľ opakovane poruší (t.j. 2 alebo viackrát) svoje povinnosti pri
	vykonávaní diela podľa tejto Zmluvy,
	4. zhotoviteľ v omeškaní s dokončením a odovzdaním diela podľa časového
	 harmonogramu prác o viac ako 20 dní.

1. Odstúpenie od Zmluvy nadobúda účinnosť dňom jeho doručenia druhej zmluvnej strane a Zmluva sa zrušuje od tohto dňa a nie od jej počiatku.
2. V prípade odstúpenia od Zmluvy vykoná zhotoviteľ bezodkladne nevyhnutné opatrenia na okamžité a riadne ukončenie vykonávanie diela tak, aby objednávateľovi nevznikla žiadna škoda.
3. V prípade zastavenia alebo ukončenia prác na diele z dôvodov vzniknutých na strane objednávateľa budú už vykonané stavebné práce uhradené podľa stupňa rozpracovanosti ku dňu zastavenia prác alebo ukončenia prác a podľa skutočne preukázaných nákladov zo strany zhotoviteľa.
4. Nehnuteľnosti poskytnuté zhotoviteľovi na vykonanie diela a zaplatená časť diela sú vlastníctvom objednávateľa aj počas vykonávania diela zhotoviteľom.
5. Zhotoviteľ a jeho partneri vo vzťahu k plneniu zmluvy (ďalej len **„*subdodávatelia*“**) vrátane ich zamestnancov, sú povinní dodržiavať mlčanlivosť vo vzťahu ku skutočnostiam zisteným počas vykonávania diela alebo súvisiacich s dielom. Všetky dokumenty, ktoré prevezme zhotoviteľ od objednávateľa, sú dôverné a môže ich použiť výlučne na účely plnenia tejto Zmluvy.

**XI.**

**Vymedzenie niektorých pojmov**

1. Vadou sa rozumie odchýlka v kvalite, rozsahu a parametroch diela stanovených touto zmluvou, rozpočtom a projektovou dokumentáciou a rozpor so všeobecne záväznými technickými normami a predpismi.
2. Nedorobkom sa rozumie nedokončená práca oproti projektovej dokumentácii.
3. Vedením uskutočňovania stavieb sa rozumie organizovanie, riadenie a koordinovanie stavebných prác a iných činností na stavenisku a na stavbe, sledovanie spôsobu a postupu uskutočňovania

**XII.**

**Záverečné ustanovenia**

1. Táto Zmluva nadobúda platnosť dňom jej podpisu obidvomi zmluvnými stranami a účinnosť po splnení nasledovných podmienok:
* zverejnenie tejto zmluvy v súlade s § 47a ods. 1 Občianskeho zákonníka
* kladný výsledok overenia procesu verejného obstarávania Poskytovateľom finančných prostriedkov.

 Podmienky musia byť splnené kumulatívne.

1. Akékoľvek zmeny alebo doplnenia tejto zmluvy je možné robiť len písomne, očíslovanými dodatkami, schválenými a riadne podpísanými obidvomi zmluvnými stranami, a to v súlade so zákonom o verejnom obstarávaní. Zmluvné strany sa dohodli, že k návrhom dodatkov k tejto zmluve o dielo sa písomne vyjadria v lehote štrnástich pracovných dní od doručenia návrhu dodatku druhej zmluvnej strane.
2. Práva a povinnosti neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
3. Táto zmluva je vyhotovená v 5 rovnopisoch, pričom tri vyhotovenia obdrží objednávateľ a dve vyhotovenia obdrží zhotoviteľ.
4. Zmluvné strany sa zaväzujú, že všetky spory, ktoré vyplynú v súvislosti s touto Zmluvou o dielo budú riešiť prednostne cestou rokovaní, aby dospeli k dohode. V prípadoch, kedy ani potom nedôjde k dohode zmluvných strán, sa zmluvné strany dohodli, že spory budú riešené podľa príslušných ustanovení Obchodného zákonníka, Stavebného zákona a ostatných všeobecne záväzných právnych predpisov. Týmito predpismi sa riadia aj vzťahy neupravené v tejto Zmluve o dielo.
5. Zmluvné strany prehlasujú, že túto Zmluvu uzavreli slobodne, vážne, žiadna zo zmluvných strán nekonala v tiesni, omyle ani za nápadne nevýhodných podmienok, Zmluvu si zmluvné strany riadne prečítali, porozumeli jej obsahu a na znak súhlasu s touto Zmluvou ju podpisujú.

Prílohy:

Prílohy sú doporučené vzory.

č. 1 - Rozpočet diela (ocenený výkaz výmer) v písomnej forme a v elektronickej forme vo
 formáte MS Excel,

č. 2 - Harmonogram stavebných prác

č. 3 - Čestné vyhlásenie uchádzača o neuložení zákazu účasti vo verejnom obstarávaní

***Úspešný uchádzač k zmluve predkladá***:

č. 4 – Doklad o uzatvorení poistenia zodpovednosti zhotoviteľa za škodu spôsobenú pri výkone povolania alebo uzatvorené poistenie zodpovednosti zhotoviteľa za škodu podnikateľa počas celej doby realizácie zákazky v minimálnej výške zmluvnej ceny - **predkladá úspešný uchádzač ku podpisu zmluvy,**

č. 5 – Čestné vyhlásenie uchádzača o subdodávateľoch s percentuálnym podielom zákazky a predmetom subdodávky - **predkladá úspešný uchádzač pred podpisom zmluvy**

č. 6 – ak je relevantné, Čestné vyhlásenie uchádzača o zápise v registri partnerov verejného sektora

………………….dňa: ……………. Popudinské Močidlany: dňa: …………….......

 objednávateľ:

 Zhotoviteľ: **Mgr. Dana Žúrková**
 starostka obce

Príloha č. 1

 **ROZPOČET STAVEBNÉHO DIELA**

Príloha č. 2

 **HARMONOGRAM STAVEBNÝCH PRÁC**

Príloha č. 3

**Verejný obstarávateľ:**

Obec Popudinské Močidľany, Popudinské Močidľany 56, 908 61 Popudinské Močidľany

**Názov predmetu zákazky:**

Komunitné centrum – Popudinské Močidľany

**ČESTNÉ VYHLÁSENIE**

 **uchádzača o neuložení zákazu účasti vo verejnom obstarávaní**

podľa § 32 ods. 1 písm. f) zákona č. 343/2015 Z.z. (účinný od 1.1.2019)

o verejnom obstarávaní a o zmene a doplnení niektorých zákonov

Týmto čestne vyhlasujem, že ako uchádzač v zákazke s názvom predmetu: Komunitné centrum – Popudinské Močidľanynemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Meno a priezvisko štatutárneho zástupcu uchádzača: ..........................................

Názov spoločnosti: ...................................................................................................

Miesto podnikania: ..................................................................................................

IČO: ...........................................................................................................................

Dátum: ......................................................................................................................

 ...............................................................................

 pečiatka a podpis štatutárneho zástupcu uchádzača

Príloha č. 4

**Doklad o uzatvorení poistenia zodpovednosti zhotoviteľa za škodu spôsobenú pri výkone povolania alebo uzatvorené poistenie zodpovednosti zhotoviteľa za škodu podnikateľa počas celej doby realizácie zákazky**

Príloha č. 5

**Verejný obstarávateľ:**

Obec Popudinské Močidľany, Popudinské Močidľany 56, 908 61 Popudinské Močidľany

**Názov predmetu zákazky:**

Komunitné centrum – Popudinské Močidľany

**Čestné vyhlásenie uchádzača o subdodávateľoch**

* **nebudú sa podieľať subdodávatelia a celý predmet uskutočníme vlastnými kapacitami.**
* **budú sa podieľať nasledovní subdodávatelia :**

Obchodné meno uchádzača: …………………………………………………………………

IČO: …………………………………….

**Zoznam subdodávateľov:**

|  |  |  |
| --- | --- | --- |
| Názov a identifikačné údaje subdodávateľa:*(Úspešný uchádzač doplní meno a priezvisko, adresu pobytu, dátum narodenia)* | Podiel zákazky v %. |  Predmet subdodávky: |
|  |  |  |
|  |  |  |
|  |  |  |

 ..............................................................

Meno a podpis
 štatutárneho zástupcu

Príloha č. 6

**Verejný obstarávateľ:**

Obec Popudinské Močidľany, Popudinské Močidľany 56, 908 61 Popudinské Močidľany

**Názov predmetu zákazky:**

Komunitné centrum – Popudinské Močidľany

**ČESTNÉ VYHLÁSENIE**

o zápise v registri partnerov verejného sektora

( ak je relevantné)

Týmto čestne vyhlasujem, že ako uchádzač v zákazke s názvom predmetu: Komunitné centrum – Popudinské Močidľanynespĺňam podmienky na zápis v registri partnerov verejného sektora.

Meno a priezvisko štatutárneho zástupcu uchádzača: ..........................................

Názov spoločnosti: ...................................................................................................

Miesto podnikania: ..................................................................................................

IČO: ...........................................................................................................................

Dátum: ......................................................................................................................

 ...............................................................................

 pečiatka a podpis štatutárneho zástupcu uchádzača